
	1.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums
Anotācijas 5.4. sadaļas 1. tabulā norādīti Fiskālās disciplīnas likuma panti, kuros pārņemtas Padomes 2024. gada 29. aprīļa Direktīvas (ES) 2024/1265, ar ko groza Direktīvu 2011/85/ES par prasībām dalībvalstu budžeta struktūrām (turpmāk - Direktīva 2024/1265) prasības, nevis tiesību akta projekta vienības. Lai varētu pārliecināties par korektu Direktīvas 2024/1265 pārņemšanu likumprojektā, lūdzam precizēt anotāciju, norādot likumprojekta vienības, kurās pārņemtas Direktīvas 2024/1265 prasības.
Piedāvātā redakcija
-
	Valērija Ruta Hartmane (TM)

	2.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums
Likumprojektā ietvertas atsauces uz vairākām regulām (piemēram, skat. likumprojekta 5. pantu, kurā ietverta atsauce uz Eiropas Parlamenta un Padomes 2013. gada 21. maija regulas (ES) Nr. 549/2013 par Eiropas nacionālo un reģionālo kontu sistēmu Eiropas Savienībā A pielikumu vai likumprojekta 14. pantu, kurā norādīts uz Eiropas Parlamenta un Padomes 2024. gada 29. aprīļa regulas (ES) 2024/1263 par ekonomikas politikas efektīvu koordināciju un budžeta daudzpusēju uzraudzību un ar ko atceļ Padomes regulu (EK) Nr. 1466/97, 25. un 26. pantu). Ievērojot minēto, lūdzam aizpildīt anotācijas 5.4. sadaļas 1. tabulu par visām ar likumprojektu ieviestajām regulām. Skaidrojam, ka, lai gan regulas saskaņā ar Līguma par Eiropas Savienības darbību 288. panta otro daļu ir vispārpiemērojamas, tās uzliek saistības kopumā un ir tieši piemērojamas visās dalībvalstīs, to prasību ievērošana un nacionālo tiesību aktu sasaiste ir jāatspoguļo anotācijas 5.4. sadaļas 1. tabulā. Tas ir īpaši svarīgi, ja tiesību aktā ir ietvertas tiešas atsauces uz regulas normām. Minētās tabulas mērķis ir skaidri parādīt, kā nacionālais tiesību akts atbilst attiecīgajam Eiropas Savienības tiesību aktam un nodrošina tā prasību izpildi.
Piedāvātā redakcija
-
	Valērija Ruta Hartmane (TM)

	3.
	Likumprojekts (grozījumi)
 “3) Eiropas Parlamenta un Padomes 2024. gada 29. aprīļa regulas (ES) 2024/1263 par ekonomikas politikas efektīvu koordināciju un budžeta daudzpusēju uzraudzību un ar ko atceļ Padomes regulu (EK) Nr. 1466/97 25. un 26. pantos noteiktajos gadījumos.”;
	Priekšlikums
Saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – Noteikumi Nr. 108) 43. punktu likumprojekta tekstā var lietot vārdkopu saīsinājumus, ja tas uzlabo likumprojekta teksta uztveramību un skaidrību. Likumprojektā vairakkārt ietvertas atsauces uz Eiropas Savienības regulām, rakstot pilnu to nosaukumu, piemēram, Eiropas Parlamenta un Padomes 2024. gada 29. aprīļa Regulu (ES) 2024/1263 par ekonomikas politikas efektīvu koordināciju un budžeta daudzpusēju uzraudzību un ar ko atceļ Padomes regulu (EK) Nr. 1466/97. Lai uzlabotu likumprojekta teksta uztveramību, aicinām izvērtēt nepieciešamību izveidot saīsinājumus uz Eiropas Savienības regulām, uz kurām likumprojektā nepieciešams atsaukties vairākkārt, saīsinājumu noformējot atbilstoši Noteikumu Nr. 108 43. un 44. punktam.
Piedāvātā redakcija
-
	Valērija Ruta Hartmane (TM)

	4.
	Anotācija (ex-ante)
1.2. Mērķis
	Priekšlikums
Likumprojektā norādīts, ka tas stājas spēkā:" vienlaikus ar likumu “Par valsts budžetu 2026.gadam un budžeta ietvaru 2026., 2027. un 2028. gadam”." Ievērojot minēto, aicinām precizēt anotācijas 1. sadaļā norādīto likumprojekta spēkā stāšanās termiņu. 
Piedāvātā redakcija
-
	Valērija Ruta Hartmane (TM)



